IZVEDBENI SKLEP KOMISIJE (EU) 2022/621

z dne 7. aprila 2022

o spremembi Izvedbenega sklepa (EU) 2019/436 o harmoniziranih standardih za mešalnike na tovornih vozilih, žerjave in druge stroje, pripravljenih v podporo Direktivi 2006/42/ES Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,

ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (2) ter zlasti člena 7(3) Direktive,

ob upoštevanju naslednjega:

(1) V skladu s členom 7 Direktive 2006/42/ES se domneva, da so stroji, ki so v skladu s harmoniziranim standardom, sklic na katerega je bil objavljen v Uradnem listu Evropske unije, skladni z bistvenimi zdravstvenimi in varnostnimi zahtevami, zajetimi v navedenem harmoniziranem standardu.

(2) Komisija je z dopisom M/396 z dne 19. decembra 2006 Evropskemu odboru za standardizacijo (v nadaljnjem besedilu: CEN) in Evropskemu odboru za elektrotehnično standardizacijo (v nadaljnjem besedilu: Cenelec) podala zahtevo za pripravo, revizijo in dokončanje harmoniziranih standardov v podporo Direktivi 2006/42/ES, da bi se upoštevale spremembe, uvedene z navedeno direktivo v primerjavi z Direktivo 98/37/ES Evropskega parlamenta in Sveta (3).

(3) Na podlagi navedene zahteve je CEN pripravil nove harmonizirane standarde EN 13852-3:2021 o lahkih odobalnih dvigalih, EN 12385-5:2021 o pramenastih vrveh za dvigala in EN 12609:2021 o varnostnih zahtevah za mešalnike na tovornih vozilih.

(4) Odbora CEN in Cenelec sta na podlagi navedene zahteve revidirala obstoječe harmonizirane standarde, sklici na katere so s Sporočilom Komisije 2018/C 092/01 (4) objavljeni v seriji C Uradnega lista Evropske unije, da bi jih prilagodila tehnološkemu napredku. Zato so bili sprejeti naslednji novi harmonizirani standardi: EN 12312-5:2021 o opremi za oskrbo zrakoplovov z gorivom; EN 13001-2:2021 o varnosti žerjavov;; EN 1501-1:2021 o vozilih za pobiranje odpadkov z nakladanjem od zadaj; EN 1501-2:2021 o vozilih za pobiranje odpadkov z nakladanjem od strani; EN 1501-3:2021 o vozilih za pobiranje odpadkov z nakladanjem od spredaj; EN 1501-5:2021 o dvižnih napravah za vozila za pobiranje odpadkov; EN 1829-1:2021 o strojih z visokotlačnim vodnim curkom; EN ISO 22868:2021 o tehnični metodi za preizkušanje hrupa prenosnih ročnih strojev z motorjem z notranjim zgorevanjem; EN 303-5:2021 o ogrevalnih kotlih na trdna goriva; EN ISO 11202:2010/A1:2021 o določanju ravni emisij zvočnega tlaka na delovnem mestu in na drugih določenih mestih; EN ISO 19085-1:2021 o splošnih zahtevah za lesnoobdelovalne stroje; EN ISO 1756-1:2021 o varnostnih zahtevah za dvižne ploščadi in EN IEC 62061:2021 o funkcionalni varnosti krmilnih sistemov, povezanih z varnostjo.

(5) Poleg tega sta CEN in Cenelec spremenila harmonizirane standarde EN 13001-3-6:2018, EN 50636-2-107:2015/A1:2018 in EN 60335-1:2012/A13:2017, sklici na katere so bili objavljeni z Izvedbenim sklepom Komisije (EU) 2019/436 (5).

(6) Komisija je skupaj s CEN in Cenelec ocenila, ali so standardi, ki sta jih pripravila, revidirala in spremenila CEN in Cenelec, v skladu z navedeno zahtevo.

(7) Harmonizirani standardi, ki sta jih pripravila, revidirala in spremenila CEN in Cenelec na podlagi navedene zahteve, izpolnjujejo zahteve, ki naj bi jih zajemali ter ki so določene v Direktivi 2006/42/ES. Zato je primerno, da se sklici na navedene standarde objavijo v Uradnem listu Evropske unije, skupaj s sklici na vse ustrezne standarde, s katerimi so bili navedeni standardi spremenjeni ali popravljeni.

(8) Sklic na harmonizirani standard EN 474-1:2006 + A6:2019 je bil z Izvedbenim sklepom Komisije (EU) 2021/1813 (6) objavljen v Uradnem listu Evropske unije z omejitvijo. Nadomestil je sklic na harmonizirani standard EN 474-1:2006 + A5:2018, ne da bi bilo določeno prehodno obdobje. Da bi imeli proizvajalci dovolj časa za pripravo na uporabo novega standarda, je primerno, da se sklic na harmonizirani standard EN 474-1:2006 + A5:2018 za omejeno časovno obdobje izjemoma ponovno objavi v Uradnem listu Evropske unije. Zaradi pravne varnosti bi morala objava sklica na harmonizirani standard EN 474-1:2006 + A5:2018 zajemati tudi obdobje pred začetkom veljavnosti tega sklepa.

(9) Besedilo omejitve za harmonizirani standard EN 474-1:2006 + A6:2019, objavljeno v Izvedbenem sklepu (EU) 2021/1813, ni jasno, saj sta v njem zamenjani dve različni ugotovljeni pomanjkljivosti v zvezi s harmoniziranim standardom.

(10) Prva pomanjkljivost zadeva neustrezno raven vidljivosti, opredeljeno v standardu EN 474-1:2006 + A6:2019, kadar se uporablja v kombinaciji z zahtevami za hidravlične bagre iz standarda EN 474-5:2006 + A3:2013. Harmonizirani standard EN 474-1:2006 + A6:2019 podobno kot harmonizirani standard EN 474-1:2006 + A5:2018 ne zagotavlja, da lahko voznik pri upravljanju strojev in njihovih orodij v predvidljivih okoliščinah uporabe zagotovi popolno varnost zase in za izpostavljene osebe. Zato bi bilo treba omejitev iz harmoniziranega standarda EN 474-1:2006 + A5:2018 v zvezi z bistvenima zdravstvenima in varnostnima zahtevama 1.2.2 in 3.2.1 iz Priloge I k Direktivi 2006/42/ES ohraniti v harmoniziranem standardu EN 474-1:2006 + A6:2019.

(11) Druga pomanjkljivost zadeva dejstvo, da mehanizem za hitro spenjanje, ki se uporablja za pritrditev hidravličnih izkopnih in nakladalnih priključkov na stroje za zemeljska dela, ne vključuje aktivnega opozorilnega ali nadzornega sistema, ki upravljavca opomni, kadar je stroj nepravilno povezan s priključkom. Harmonizirani standard EN 474-1:2006 + A6:2019 tako ne izpolnjuje bistvenih zdravstvenih in varnostnih zahtev za vključevanje varnosti in preprečevanje tveganj zaradi padajočih predmetov iz točk 1.1.2(b), 1.1.2(c) in 1.3.3 Priloge I k Direktivi 2006/42/ES. Navedene točke bi bilo treba navesti v omejitvi za harmonizirani standard EN 474-1:2006 + A6:2019.

(12) Zaradi jasnosti in pravne varnosti bi bilo treba ugotovljeni pomanjkljivosti izraziti z dvema ločenima omejitvama za harmonizirani standard EN 474-1:2006 + A6:2019.

(13) Sklic na harmonizirani standard EN 60335-1:2012 je bil prvič objavljen v Sporočilu Komisije 2012/C 159/1 (7). Sklic na navedeni standard je vključeval sklic na popravek EN 60335-1:2012/AC:2014 z objavo navedenega standarda v Sporočilu Komisije 2016/C 14/1 (8). Sklic na harmonizirani standard EN 60335-1:2012 je bil objavljen v Izvedbenem sklepu (EU) 2019/436 samo s sklicem na spremembi EN 60335-1:2012/A11:2014 in EN 60335-1:2012/A13:2017. Sklic na popravek EN 60335-1:2012/AC:2014 je bil pomotoma izpuščen iz objave sklica na harmonizirani standard EN 60335-1:2012 v Izvedbenem sklepu (EU) 2019/436. Zato je primerno nadomestiti sklic na harmonizirani standard EN 60335-1:2012 skupaj s sklicema na spremembi EN 60335-1:2012/A11:2014 in EN 60335-1:2012/A13:2017 ter vključiti sklic na popravek EN 60335-1:2012/AC:2014. Zaradi pravne varnosti bi se moral sklic na harmonizirani standard EN 60335-1:2012, kakor je spremenjen s tem sklepom, uporabljati retroaktivno.

(14) V Prilogi I k Izvedbenemu sklepu (EU) 2019/436 so navedeni sklici na harmonizirane standarde, ki zagotavljajo domnevo o skladnosti z Direktivo 2006/42/ES, v Prilogi II k navedenemu izvedbenemu sklepu pa sklici na harmonizirane standarde, ki zagotavljajo domnevo o skladnosti z omejitvami. Da se zagotovi, da so sklici na harmonizirane standarde, pripravljene v podporo Direktivi 2006/42/ES, navedeni v enem aktu, bi bilo treba sklice na standarde, ki sta jih CEN in Cenelec nadomestila, revidirala ali spremenila, vključiti v Izvedbeni sklep (EU) 2019/436.

(15) V Prilogi III k Izvedbenemu sklepu (EU) 2019/436 so navedeni sklici na harmonizirane standarde, pripravljene v podporo Direktivi 2006/42/ES, ki so umaknjeni iz serije C Uradnega lista Evropske unije od datumov iz navedene priloge.

(16) Na podlagi navedene zahteve in nato prizadevanj CEN in Cenelec so bili nadomeščeni, revidirani ali spremenjeni naslednji harmonizirani standardi, objavljeni v seriji C Uradnega lista Evropske unije: EN 12312-5:2005 + A1:2009, EN 13001-2:2014, EN 1501-1:2011 + A1:2015, EN 1501-2:2005 + A1:2009, EN 1501-3:2008, EN 1501-5:2011, EN 1829-1:2010, EN ISO 22868:2011, EN 303-5:2012, EN ISO 11202:2010, ISO 19085-1:2017, EN 1756-1:2001 + A1:2008, in EN 62061:2005/A2:2015. Zato je treba sklice na navedene standarde vključiti v Prilogo III Izvedbenega sklepa (EU) 2019/436 in jih s tem umakniti iz Uradnega lista Evropske unije.

(17) Prav tako je treba umakniti sklice na harmonizirane standarde EN 13001-3-6:2018, EN 50636-2-107:2015/A2:2020 in EN 60335-1:2012/A13:2017, objavljene z Izvedbenim sklepom (EU) 2019/436, glede na to, da so bili navedeni standardi spremenjeni. Zato je ustrezno črtati navedene sklice iz Priloge I k navedenemu izvedbenemu sklepu.

(18) Da se proizvajalcem zagotovi dovolj časa za pripravo na uporabo novih, revidiranih ali spremenjenih standardov, je treba odložiti umik sklicev na naslednje harmonizirane standarde: EN 12312-5:2005 + A1:2009, EN 13001-2:2014, EN 1501-1:2011 + A1:2015, EN 1501-2:2005 + A1:2009, EN 1501-3:2008, EN 1501-5:2011, EN 1829-1:2010, EN ISO 22868:2011, EN 303-5:2012, EN ISO 11202:2010, ISO 19085-1:2017, EN 1756-1:2001 + A1:2008, EN 62061:2005/A2:2015, EN 13001-3-6:2018, EN 50636-2-107:2015/A2:2020 in EN 60335-1:2012/A13:2017.

(19) Izvedbeni sklep (EU) 2019/436 bi bilo zato treba ustrezno spremeniti.

(20) Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati z datumom objave –

SPREJELA NASLEDNJI SKLEP:

Člen 1 Izvedbeni sklep (EU) 2019/436 se spremeni: (1) v členu 1 se doda naslednji odstavek: „Sklic na harmonizirani standard EN 474-1:2006 + A5:2018 za stroje za zemeljska dela, pripravljen v podporo Direktivi 2006/42/ES, naveden v Prilogi IIA k temu sklepu, se z omejitvijo objavi v Uradnem listu Evropske unije. Šteje se, da je navedeni sklic objavljen v Uradnem listu Evropske unije za obdobje, določeno v navedeni prilogi.“; (2) Priloga I se spremeni v skladu s Prilogo I k temu sklepu; (3) Priloga II se spremeni v skladu s Prilogo II k temu sklepu; (4) vstavi se Priloga IIA, kot jo določa Priloga III k temu sklepu; (5) Priloga III se spremeni v skladu s Prilogo IV k temu sklepu.

Člen 2 Ta sklep začne veljati na dan objave v Uradnem listu Evropske unije. Točke (1), (4) in (6) Priloge I se uporabljajo od 11. oktobra 2023. Točka (3) Priloge I se uporablja od 19. marca 2019.

V Bruslju, 7. aprila 2022 Za Komisijo predsednica Ursula VON DER LEYEN

(1) UL L 316, 14.11.2012, str. 12.

(2) UL L 157, 9.6.2006, str. 24.

(3) Direktiva 98/37/ES Evropskega parlamenta in Sveta z dne 22. junija 1998 o približevanju zakonov držav članic o strojih (UL L 207, 23.7.1998, str. 1).

(4) Sporočilo Komisije v okviru izvajanja Direktive 2006/42/ES Evropskega parlamenta in Sveta z o strojih in spremembah Direktive 95/16/ES (Objava naslovov in sklicev harmoniziranih standardov v skladu s harmonizacijsko zakonodajo Unije) (UL C 92, 9.3.2018, str. 1).

(5) Izvedbeni sklep Komisije (EU) 2019/436 z dne 18. marca 2019 o harmoniziranih standardih za stroje, pripravljenih v podporo Direktivi 2006/42/ES Evropskega parlamenta in Sveta (UL L 75, 19.3.2019, str. 108).

(6) Izvedbeni sklep Komisije 2021/1813 (EU) z dne 14. oktobra 2021 o spremembi Izvedbenega sklepa (EU) 2019/436 glede harmoniziranih standardov za podporno opremo na tleh za letalski promet, žerjave, rudarska orodja in druge stroje, pripravljenih v podporo Direktivi 2006/42/ES Evropskega parlamenta in Sveta, in o razveljavitvi Izvedbenega sklepa Komisije (EU) 2015/27 (UL L 366, 15.10.2021, str. 109).

(7) Sporočilo Komisije v okviru izvajanja Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (Objava naslovov in sklicev harmoniziranih standardov v skladu z Direktivo) (UL C 159, 5.6.2012, str. 1).

(8) Sporočilo Komisije v okviru izvajanja Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (Objava naslovov in sklicev harmoniziranih standardov v skladu s harmonizacijsko zakonodajo Unije) (UL C 14, 15.1.2016, str. 1).